**3g2fp3Bk, marts-maj 2025/Alf Gørup Theilgaard**

Vi nærmer os arbejdet med det afsluttende projekt (eksamensprojektet), hvor det iLæreplanenfor **Billedkunst (2017)** om eksamensprojektet på **B**-niveau hedder:

*Imod slutningen af undervisningsperioden bruges ca. 15 pct. af den samlede undervisningstid til et selvstændigt, individuelt eksamensprojekt, hvor eleverne undersøger en selvvalgt, lærergodkendt problemstilling gennem en vekselvirkning mellem praksis, analyse og teori. Eksamensprojektet inkluderer elevernes egne eksperimenterende undersøgelser i form af praktisk, kunstnerisk arbejde. Læreren optræder som vejleder.*

Meningen er altså, at din selvstændighed og forståelse kulminerer i slutprojektet, som er et problemorienteret projekt. Du skal således kunne vise, at du kan vælge de rette metoder og strategier, og at du kan forklare valg og fravalg til eksamen. Processen er vigtig!

Eksamensprojektet er individuelt (men der kan samarbejdes i processen)

**Hvilket tema/område vælges?**

Du skal have noget at forholde dig til; det vil sige, at du skal orientere dig mod en eller flere kunstnere, der opererer inden for det overordnede emne, du arbejder ud fra.

Du skal vælge 1-2 kunstnere, som du lader dig inspirere af. Du kan være inspireret af f.eks. materialet, eller ideen/indholdet eller selve udtrykket. Eller alle tre dele. Hvis du vælger 2 kunstnere som inspiration, så kan det være nyttigt, at de er fra forskellige perioder.

Mest oplagt er at have blik for samtidskunsten.

Du skal kunne forklare

* Hvordan du er inspireret af den valgte kunstner (eller de valgte kunstnere)
* Hvordan det er kunst, der passer til det valgte tema/område
* Den kunstneriske proces
* Valg og fravalg

Sørg for hele tiden at kunne dokumentere processen via skitser til projektet – og tag billeder undervejs.